CELEX: 62019TN0519
Language: hu
Date: 2019-07-22 00:00:00
Title: T-519/19. sz. ügy: 2019. július 22-én benyújtott kereset — Forte kontra Parlament

9.9.2019   
            
            
               HU
            
            
               Az Európai Unió Hivatalos Lapja
            
            
               C 305/66
            
         
      2019. július 22-én benyújtott kereset — Forte kontra Parlament
      (T-519/19. sz. ügy)
      (2019/C 305/76)
      Az eljárás nyelve: olasz
      
         Felek
      
      
         Felperes: Mario Forte (Nápoly, Olaszország) (képviselők: C. Forte és G. Forte, ügyvédek)
      
         Alperes: Európai Parlament
      
         Kérelmek
      
      A felperes azt kéri, hogy a Törvényszék:
      
                  —
               
               
                  elsődlegesen, semmisítse meg a megtámadott aktust;
               
            
                  —
               
               
                  elsődlegesen, semmisítsen meg a megtámadott aktushoz kapcsolódó vagy azt követő minden olyan aktust, amely a felperes tekintetében joghatásokat vált ki;
               
            
                  —
               
               
                  az Európai Parlamentet kötelezze az eljárási költségek viselésére.
               
            
         Jogalapok és fontosabb érvek
      
      A jelen kereset az Európai Parlament D(2019)20777. sz., Sune Hansen, a Pénzügyi Főigazgatóság Képviselői Pénzügyi és Szociális Jogosultságok Igazgatósága alá tartozó Képviselői Fizetések és Szociális Jogosultságok Osztályának vezetője által aláírt határozata ellen irányul, amely az Ufficio di Presidenza della Camera dei Deputati (az olasz képviselőház elnökségének hivatala) 14/2018. sz. határozatának 2019. január 1-jei hatálybalépését követően a tevékenység befejezéséhez kapcsolódóan újból kiszámítja a nyugdíjjogosultságot és elrendeli a jogalap nélkül kifizetett összeg visszafizetését.
      A jogalapok és fontosabb érvek hasonlóak a T-345/19, Santini kontra Parlament ügyben, a T-347/19. sz., Falqui kontra Parlament ügyben és a T-389/19. sz., Coppo Gavazzi kontra Parlament ügyben hivatkozottakhoz.
      A felperes különösen az alábbiakra hivatkozik: a megtámadott határozat illogikus indokolása; a 14/2018. sz. határozat jogszerűsége az európai uniós jog olyan általános elveire tekintettel történő vizsgálatának elmulasztása, mint az észszerűség, arányosság, jogbiztonság, előreláthatóság és bizalomvédelem, valamint a megszerzett jogok védelmének elve; az EUSZ 6. cikkének megsértése; az európai parlamenti képviselők statútuma végrehajtási szabályzatának megsértése; a költségvetési rendelet megsértése; az egyenlőség elvének és a jogszabályok visszaható hatálya tilalma elvének, valamint a védelemhez és az igazságszolgáltatáshoz való jog elvének a megsértése.